لندن (آن لائن) پاک انگلینڈ سیریز نا بنا خطرہ ٹی تما، برطانوی وزیراعظم کرکٹ نا سرگرمی تے بحال کننگ نا موکل آن نمن مسنے۔ در ملکی خبررساں ادارہ نا رداٹ برطانوی وزیراعظم بورس جانسن پارینے کہ کرکٹ بال نا کمک اٹ ہم کرونا وائرس تالان مریک ہندا سوب آن کرکٹ میچ آتا اڈ تننگ نا موکل تننگ کپنہ۔ حوال نا رداٹ انگلینڈ کرکٹ بورڈ نا کنڈآن کرکٹ کاریم تے بحال کننگ کن حکومت تون مذاکرات برجا ءِ۔ برطانیہ نا وزیر اعظم بورس جانسن کرکٹ سرگرمی تے بحال کننگ آن نمن مسنے۔ برطانوی وزیر اعظم بورس جانسن پارینے کہ کرکٹ میچ آتا مننگ نا موکل فلحال تننگ کپنہ انتئے کہ کرکٹ بال نا کمک اٹ کرونا وائرس تالان مریک۔ او پارینے کہ کرکٹ نا بحالی ٹی کل آن بھلا ویل کرکٹ نا بال ءِ، او دا ہیت ءِ کل ءِ سمجھنگ آسان ءِ اسہ بال کل گوازی گرتا دوٹی کاہک ہرانا سوب آن کورونا وائرس نا تالانی نا بھاز زیات گمان ارے۔ ہندا سوب آن او فی الحال کرکٹ سرگرمی تے بحال کننگ نا موکل تننگ کپک۔ اونا دا فیصلہ نا سوب آن پاکستان نا دورہ انگلینڈ ہم کینسل مننگ کیک۔
